Source: https://e-justice.europa.eu/content_member_state_case_law-13-ie-printMS-mt.do?member=1
Timestamp: 2019-10-17 23:32:08+00:00
Document Index: 2019260

Matched Legal Cases: ['qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ']

Ġurisprudenza tal-Istat Membru - Irlanda
Din it-taqsima tagħtik ħarsa ġenerali tal-ġurisprudenza Irlandiża kif ukoll deskrizzjoni u l-links tal-bażijiet ta’ dejta tal-ġurisprudenza rilevanti.
Il-ġurisprudenza nbniet minn preċedenti jew deċiżjonijiet ta’ qabel mill-qrati. F’ċerti ċirkustanzi dawk id-deċiżjonijiet jistgħu jkunu vinkolanti fuq qorti oħra, jekk il-fatti tal-kawża jkunu simili. Normalment ikun il-każ li d-deċiżjonijiet tal-qrati inferjuri jkunu konsistenti mad-deċiżjonijiet tal-qrati superjuri. Il-ġurisprudenza hija bbażata fuq żewġ duttrini: d-duttrina ta’ stare decisis u d-duttrina ta’ res judicata. Id-duttrina ta’ stare decisis tfisser id-duttrina li l-preċedent hu vinkolanti. Id-duttrina ta’ res judictata tfisser li l-kwistjoni diġà ġiet ġudikata.
Każistika disponibbli fuq websajt
Il-preżentazzjoni tad-deċiżjonijiet
Ħafna mill-każistika tal-qrati Irlandiżi hija disponibbli għall-pubbliku.
Il-każistika hija disponibbli bla ħlas fuq il-websajt tas - Servizzi tal-Qrati Irlandiżi.
fir-rigward tal-Qorti Suprema, tal-Qorti tal-Appell Kriminali u tal-Qorti Superjuri (High Court)). Il-każistika tal-Qorti Suprema hija disponibbli wkoll fuq il-websajt tal-Qorti Suprema tal-Irlanda ( http://www.supremecourt.ie/)
Il-każistika tal-Qorti Suprema hija disponibbli sa mill-2001; u fir-rigward tal-Qorti tal-Appell Kriminali u tal-Qorti Superjuri (High Court) sa mill-2004.
Il-każistika tal-Qorti Suprema, tal-Qorti tal-Appell Kriminali u tal-Qorti Superjuri (High Court) hija disponibbli wkoll bla ħlas fil-bażi tad-dejta BAILII (Istitut Brittanniku u Irlandiż dwar l-Informazzjoni Legali) u fil-bażi tad-dejta IRLII (Inizjattiva Irlandiża għall-Informazzjoni Legali).
Il-ġabriet li ġejjin huma disponibbli mill-websajt BAILII:
Id-deċiżjonijiet tal-Qorti Suprema tal-Irlanda
Id-deċiżjonijiet tal-Qorti Irlandiża tal-Appell Kriminali
Id-deċiżjonijiet tal-Qorti Superjuri tal-Irlanda (High Court)
Id-deċiżjonijiet tal-Awtorità Irlandiża dwar il-Kompetizzjoni
Id-deċiżjonijiet tal-Awtorità Irlandiża dwar il-Kompetizzjoni (Deċiżjonijiet ta' Notifika)
Id-deċiżjonijiet tal-Kummissarju Irlandiż għall-Informazzjoni
Il-każistika tal-Kummissarju Irlandiż għall-Protezzjoni tad-Dejta
Ir-regoli dwar il-pubblikazzjoni
M'hemmx regoli vinkolanti dwar il-publikazzjoni tal-każistika fuq il-livell nazzjonali jew ta' qrati. Is-sospensjonijiet kollha ta' sentenzi tal-Qrati Supremi jiġu ppubblikati. (Dawn huma każijiet fejn l-imħallef/ il-qorti taġġorna għal perjodu ta' żmien biex tikkunsidra u tikteb is-sentenza.)
Is-sentenzi kollha mogħtija ex tempore, meta l-qorti ma tkunx aġġornat qabel tagħti s-sentenza, jiġu ppubblikati biss jekk ikun fihom punt ta' dritt partikolari jew jekk jiġi ordnat mill-qorti li ttihom.
Il-kontenut li jitpoġġa onlajn
dwar id-deċiżjonijiet tal-qrati ma jkunx anonimu sakemm ma jkunx meħtieġ mil-liġi jew ordnat mill-qorti. Il-liġi titlob li ċerti każijiet ma jinstemgħux pubblikament, u xi dispożizzjonijiet legali jeħtieġu li l-isem tal-vittma ma jiġix żvelat. F'deċiżjonijiet bħal dawn l-ismijiet ikunu anonimi.
Ikunu anonimi wkoll id-deċiżjonijiet kollha li jingħataw in camera jew sentenza li jkun fiha dejta personal sensittiva dwar xi parti jew xi xhud.
Qabel il-pubblikazzjoni fuq il-websajt, tingħata kopja fiżika tas-sentenzi lil:
l-imħallfin kollha
il-libreriji tal-professjonijiet legali:
l-Avukat Anzjan tar-Istat u
Medda sħiħa ta' dipartimenti tal-gvern.
Is-Servizz tal-Qrati tal-Irlanda
L-aħħar aġġornament: 13/01/2012